Euroopa Liidu esimese astme kohus otsustas, et Euroopa Komisjon käitus valesti, määrates Eestile ja Poolale küsitust oluliselt väiksema CO2 kvoodi. ELi keskkonnavolinik Stavros Dimas teatas, et komisjon analüüsib olukorda ja kaalub otsuse edasikaebamist Euroopa Kohtusse. Poola, kes kasutab elektri tootmiseks keskkonnakahjulikku kivisütt, sai komisjoni otsustega esialgu küsitust 27% väiksema saastekvoodi, Eesti kvooti vähendati 48%. Kaheksa  liikmesriiki otsustasid esialgsed saastekvoodid vaidlustada, Eesti ja Poola saavutasid võidu. See otsus võib ohustada ELi kliimapaketti ajal, mil ühiste jõududega püütakse saastamist vähendada. Teoreetiliselt, kui kõik riigid saaksid oma tahtmise, võiks langeda ka CO2 kvootidega kauplemise hind.  (Les quotas de CO2 de la Pologne et de l'Estonie gelés, Le Monde avec AFP, 24.09)